Ibara (Ekvadoras)

Ibara (pilnas pavadinimas San Migel de Ibara) – miestas šiaurės Ekvadore, tarpukalnių slėnyje Imbaburos ugnikalnio papėdėje, prie Tahuando upės. Imbaburos provincijos administracinis centras. Miestas įsikūręs 70 km į šiaurės rytus nuo Kito, prie Panamerikos plento (ruožo Kitas-Pastas).

Ibara yra svarbus prekybinis regiono centras. Taip pat verčiamasi žemės ūkiu, turizmu. Mieste gausu kolonijinio stiliaus architektūros: yra katedra, Malonės, Šv. Augustino, Šv. Antano bažnyčios, Dolorosos bazilika, Vyskupijos koplyčia, obeliskas, kiti istoriniai pastatai. Veikia muziejus, kultūros centras, keli parkai.

 Istorija 

Ibara ispanų įkurta 1606 m. Tuomet pastatyta daug bažnyčių, visuomeninių pastatų, tačiau 1868 m. žemės drebėjimas Ibarą sulygino su žeme, žuvo 6000 žmonių. Ibara atkurta 1872 m.

Netoli Ibaros yra Karanki gyvenvietė, kurioje gimė inkų imperatorius Atahualpa. Vietiniai gyventojai jau tais laikais iš Imbaburos ugnikalnio sniego ir ledo gamindavo šerbetą.

 Sportas 
 Imbabura SC – futbolo klubas; rungtyniavo aukščiausioje šalies lygoje.Globalsportsarchive
 Olimpinis stadionas (), talpina 18,6 tūkst. žiūrovų.Stadiono talpa 18,6 tūkst. žiūrovų

 Išnašos 

Kategorija:Ekvadoro miestai